wickkiey/tamil-wikipedia-chunked huggingface dataset:
# கான் சகான் அலி

## பின்னணி மற்றும் ஆரம்ப வாழ்க்கை

துருக்கிய வம்சாவளியைச் சேர்ந்த இவர் "உலுக் கான்" என்ற பெயரிலும் அறியப்படுகிறார். ஆரம்பத்தில் துக்ளக் சுல்தானகத்தின் கீழ் ஒரு பிரபுவாக இருந்த கான் சகான் 1398 இல் தைமூர் தலைமையில் வந்த தைமுரியப் படைகள் தில்லியைக் கைப்பற்றியதைத் தொடர்ந்து வங்காளத்திற்கு குடிபெயர்ந்ததாகத் தெரிகிறது
# கான் சகான் அலி

## இடம்பெயர்தல்

வங்காளத்திற்கு குடிபெயர்ந்த பிறகு, கான் மற்றும் அவரது தோழர்கள் 12 முஸ்லிம் துறவிகளால் சம்பாநகருக்கு வரவேற்கப்பட்டனர் (இது 12 புனிதர்களின் பெயரால் பரோபசார் என மறுபெயரிடப்பட்டது). கான் பல ஆண்டுகள் இங்கு தங்கியிருந்தார்.
# கான் சகான் அலி

## வரலாறு

வங்காளத்தின் சுல்தான் மக்மூத் சாவிடமிருந்து சாகிராக சுந்தரவனக் காடுகளை கான் வாங்க முடிந்தது. வங்காள சுல்தானகத்தின் கீழ் அதிகாரியாகவும் உள்ளூர் ஆட்சியாளராகவும் இருந்ததைக் காட்டி இவருக்கு *கான்-இ-ஆசம்* என்ற அதிகாரப்பூர்வ பட்டம் வழங்கப்பட்டது. கான் தனது இரண்டு பிரதிநிதிகளான புர்கான் புரா கான் மற்றும் அவரது மகன் பதே கான் ஆகியோருடன் சேர்ந்து ஏராளமான அடர்ந்த காடுகளை அகற்றி, மக்கள் குடியிருப்பதற்கும் மற்றும் நெல் சாகுபடிக்காகவும் நிலங்களைச் செப்பனிட்டார். இவரும் இவரது குழுவும் உப்புநீரை வெளியேற்றுவதற்காக நீரோடைகள், தண்ணீரை சேமிப்பதற்காக நூற்றுக்கணக்கான குளங்கள் போன்றவற்றைத் தோண்டினர். இவர் ஆட்சி செய்த இந்தப் பகுதி கலிபதாபாத் என்று அழைக்கப்பட்டு, வடக்கே லோககராவில் உள்ள நால்டி வரை பரவியது. சிங்கார், பீபி பெகேனி, சுனாகோலா, ரனாபிஜோய்பூர், ஒன்பது தூண் பள்ளிவாசல், ஜிந்தா பீர் மற்றும் ரேசா குடா மற்றும் கோரா திகி ப்பகுதியில் கட்டினார். மிக முக்கியமாக, இவர் அறுபது தூண் பள்ளிவாசலைக் கட்டினார். இது அந்த காலகட்டத்தில் மிகப்பெரிய ஒன்றாகும்.  
இவர் வணிகர்களுக்காக ஏராளமான தங்குமிடங்களை நிறுவினார். மேலும், நூற்றுக்கணக்கான பள்ளிவாசல்கள் மற்றும் மதராசாக்கள், சாலைகள் மற்றும் பாலங்கள் ஆகியவற்றைக் கட்டினார். குறிப்பாக பள்ளிவாசல்களைக் கட்டும் போது, அதன் அருகில் அதிக எண்ணிக்கையில் பெரிய அளவிலான குளங்களைத் தோண்டினார். அறுபது தூண் பள்ளிவாசலின் மேற்கில் கி.பி.1450 ஆம் ஆண்டில் தோண்டியெடுக்கப்பட்ட கஞ்சலி குளம் மற்றும் இவரது கல்லறைக்கு அருகில் அமைந்துள்ள கோரா குளம் ( 230 x 460 மீட்டர்) (750 x 1,500 அடி) மிகவும் குறிப்பிடத்தக்க குளங்கள் ஆகும். இவர் பேகர்காட்டிலிருந்து சிட்டகொங்கிற்கு நெடுஞ்சாலையை அமைத்ததாக கூறப்படுகிறது.
# கான் சகான் அலி

## இறப்பு

கான் 25 அக்டோபர் 1459 அன்று இறந்தார் (27 துல் ஹிஜ்ஜா 863 ஏ எச்). இவரது மரணத்திற்குப் பிறகு, இவரது உடல் ஒரு பள்ளிவாசல் அருகே அமைந்திருந்த கல்லறையில் அடக்கம் செய்யப்பட்டார். இவரது பெயரால அழைக்கப்படும் கான் ஜகான் அலியின் ஏரியில் முதலைகள் உள்ளன. அவை கான் வளர்த்த இரண்டு முதலைகளிலிருந்து வந்ததாகக் கருதப்படுகிறது. இங்கு தினமும் நூற்றுக்கணக்கான பார்வையாளர்கள் வருகை தருவதுடன், அங்கு வசிக்கும் முதலைகளை செல்லமாக வளர்க்கின்றனர்.  
கான் சகான் தான் கட்டிய கட்டிடங்களில் ஒரு புதிய கட்டிடக்கலை பாணியை அறிமுகப்படுத்தினார். அதற்கு அவரது பெயரிடப்பட்டது. கான் சகான் பாணி கட்டிடக்கலை நவீன கால குல்னா பிரிவு முழுவதும் காணப்படுகிறது. மொங்லாவில் உள்ள கான் சகான் அலி விமான நிலையத்திற்கு இவரது பெயரிடப்பட்டது.
# வங்காளத்தின் மக்மூத் சா

**நசிருதீன் மக்முத்சா** ( **Nāṣiruddīn Maḥmūd Shāh) ( ஆட்சி கி.பி. 1435- 1459)** மீட்டெடுக்கப்பட்ட இல்யாசு சாகி வம்சத்தைச் சேர்ந்த வங்காளத்தின் முதல் சுல்தான் ஆவார். முன்பு ஓர் விவசாயியாக இருந்த, இவர் கி.பி.1435 இல் முன்னாள் பிரபுக்களால் வங்காளத்தின் அடுத்த ஆட்சியாளராக தேர்ந்தெடுக்கப்பட்டார். மேலும் இருபது ஆண்டுகளுக்கும் மேலாக நாட்டை ஆட்சி செய்தார். இவரது அமைதியான ஆட்சியின் போது, வங்காளம் குறிப்பிடத்தக்க கட்டிடக்கலை வளர்ச்சியைக் கண்டது.
# வங்காளத்தின் மக்மூத் சா

## ஆரம்ப வாழ்க்கை மற்றும் பதவிக்கு வருதல்

மகமூத் 14 ஆம் நூற்றாண்டில் வங்காள சுல்தானகத்தில் ஒரு பிரபுத்துவ சுன்னி இசுலாம் குடும்பத்தில் பிறந்தார். இவரது முன்னோர்கள் வங்காளத்தின் தொடக்க இல்யாசு சாகி வம்சத்தினர். இப்பகுதியில் இவரது குடும்பம் நீண்ட காலமாக வங்காளத்தில் இருந்தபோதிலும், மக்மூத்தின் மூதாதையர்கள் சிசுதான் வம்சாவளியைச் சேர்ந்தவர்கள். அவர்கள் கிழக்கு ஈரான் மற்றும் தெற்கு ஆப்கானிஸ்தானில் இருந்து வந்தவர்கள். மக்மூத்தின் உறவினர் சுல்தான் சைபுதீன் அம்சா சாவிடமிருந்து வங்காளத்தின் அரியணையைக் கைப்பற்றிய கணேச வம்சத்தின் ஆட்சியை மக்மூத் பெற்றார். சமகால வரலாற்றாசிரியர் பெரிஷ்தா<nowiki/>வின் கூற்றுப்படி, மக்மூத் இந்த காலகட்டத்தில் வங்காளத்தின் கிராமப் புறத்தில் ஒரு விவசாயியாக அமைதியான வாழ்க்கையை வாழ்ந்து வந்ததாக அறியப்படுகிறது.  
கணேச வம்சத்தின் கடைசி ஆட்சியாளரான சுல்தான் சம்சுதீன் அகமது சா கி.பி.1435-36 இல் வாரிசு இல்லாமல் இறந்தார். மறைந்த சுல்தானின் உதவியாளர்களில் ஒருவரான " *நசீர் அத்-தின் குலாம்* " அகமதுவின் மரணத்திற்குப் பிறகு அரியணையைக் கைப்பற்றியதாக பெரிஷ்தா குறிப்பிடுகிறார். 18 ஆம் நூற்றாண்டின் வரலாற்றாசிரியரான குலாம் உசேன் சலீம் அகமத் அவரது இரண்டு உதவியாளர்களான சாதி கான் மற்றும் நசீர் கான் ஆகியோரால் கொல்லப்பட்டதாகக் கூறுகிறார், அவர்கள் தங்களுக்குள் சண்டையிட்டுக் கொண்டனர். இறுதியில் நசீர் கான் கட்டுப்பாட்டைப் பெற்றார். ஆயினும்கூட, வங்காளத்தின் பிரபுக்கள் நசீர் கானின் ஏழு நாட்கள், என்ற குறுகிய ஆட்சியை பதவி நீக்கம் செய்தனர். மக்மூத்தின் அரச பரம்பரையைக் கண்டுபிடித்த பிறகு, பிரபுக்கள் மக்மூத்தை அரியணையில் அமர்த்தினார்கள்.
# வங்காளத்தின் மக்மூத் சா

## ஆட்சி

இவரது ஆட்சியின் போது, ஜான்பூரின் ஷர்கி சுல்தான்கள் தில்லியின் லௌதி சுல்தான்களுடன் ஒரு மோதலில் ஈடுபட்டனர். இது நசிருதீன் மக்மூதின் அரசை அமைதியுடன் வைத்திருந்தது. புனரமைப்பு மற்றும் மேம்பாட்டுப் பணிகளில் இவர் தனது நேரத்தை செலவிட்டார். வங்காளத்தின் இராணுவ பலத்தையும் இவரால் மீட்டெடுக்க முடிந்தது. வரலாற்றாசிரியர்களான நிசாமுதீன் அகமது மற்றும் பெரிஷ்தாவின் கூற்றுப்படி, நசிருதீன் மகமூத் சா ஒரு சிறந்த சுல்தானாக அறியப்படுகிறார். மற்றொரு வரலாற்றாசிரியர் குலாம் உசைன் சலீம் இவரது திறமையான நிர்வாகத்தால் முந்தைய சுல்தான் சம்சுதீன் அக்மத் சா ஏற்படுத்திய அடக்குமுறையின் காயங்கள் ஆறிவிட்டதாக கூறுகிறார். இருபத்தி நான்கு வருடங்கள் ஆட்சி செய்த நசிருதீன் கி.பி 1459 இல் இறந்தார்.
# வங்காளத்தின் மக்மூத் சா

## ஆட்சி

### இசுலாத்தை பரப்புதல்

கான் ச்கான் அலியின் உதவியுடன், நசிருதீன் மக்மூத் வங்காளத்தின் பல்வேறு பகுதிகளில் முஸ்லிம் குடியேற்றங்களை நிறுவினார். அவர்கள் பள்ளிவாசல்கள், மதப் பள்ளிகள், கல்லறைகள் மற்றும் பாலங்கள் மற்றும் தோண்டிய தொட்டிகளை கட்டினார்கள். இவரது ஆட்சியின் குறிப்பிடத்தக்க மசூதிகள் பின்வருமாறு :  
- அறுபது டோம் மசூதி பேகர்காட்டில் கான் சகானால் கட்டப்பட்டது.
- கிபி 1443 இல் முர்சிதாபாத் மாவட்டத்தில் உள்ள சாங்கிபூரில் சர்பராசு கான் கட்டிய இரண்டு பள்ளிவாசல்கள்.
- 1455 இல் கௌடாவில் இலாலி என்பவர் கட்டிய பள்ளிவாசல்.
- டாக்காவில் பக்த் பினாத் பீபி என்ற பெண்ணால் 1455 இல் கட்டப்பட்ட பள்ளிவாசல் அவரது பெயரால் பினாத் பீபி பள்ளிவாசல் என்று அழைக்கப்படுகிறது.
- 1446 இல் பாகல்பூரில் குர்சித் கான் கட்டிய பள்ளிவாசல்.  
பேகர்காட்டில் உள்ள கான் சகான் அலியின் கல்லறையும், அசரத் பாண்டுவாவில் ஒரு *அல்லாமாவின்* கல்லறையும் இவர் காலத்தில் எழுப்பப்பட்டன. இவரே கௌடா நகரில் கோட்டை மற்றும் அரண்மனைக்கு அடித்தளம் அமைத்தார். அவற்றில், ஐந்து வளைவுகள் கொண்ட கல் பாலம், கோட்டையின் பாரிய சுவர்களின் ஒரு பகுதி மற்றும் கோட்வாலி தர்வாசா ஆகியவை இன்றும் உள்ளன.
# புலி வண்டு

**புலி வண்டு** அல்லது **சிசிண்டலிடே** (*Cicindelidae*) என்பது வண்டு துணைக் குடும்பம் ஆகும். விரைவாக ஓடுதல், ஆக்ரோசமாக வேட்டையாடுதல் போன்றவற்றிற்காக இது குறிப்பாக அறியப்படுகிறது. புலி வண்டுகளில் *ரிவாசிண்டெலா ஹட்சோனி* என்ற இனம் வேகமான இனமாகும். அது வேகத்தில் ஓடக்கூடியது. அல்லது வினாடிக்கு சுமார் 125 உடல் நீளத்தைக் கடக்கக்கூடியது. 2005 ஆம் ஆண்டு நிலவரப்படி, இந்த துணைக் குடும்பத்தில் சுமார் 2,600 இனங்களும், கிளையினங்களும் அறியப்பட்டுள்ளன. இவை ஓரியண்டல் (இந்தோ-மலாயன்) பிராந்தியத்தில் செழுமையான பன்முகத்தன்மையோடு, அதைத் தொடர்ந்து நியோட்ரோபிக்ஸ் (தென் மற்றும் நடு அமெரிக்கா) பிரிந்தியத்திலும் குறிப்பிடத்தக்க அளவில் காணப்படுகின்றன. சிசிண்டலிடே என்ற பெயரில் வரலாற்று ரீதியாக தரை வண்டுகளின் (Carabidae) துணைக் குடும்பமாக கருதப்பட்டாலும், 2020 ஆம் ஆண்டு முதல் பல ஆய்வுகள், சிசிண்டலிடா என்ற குடும்பமாக இது கருதப்பட வேண்டும் என்று குறிப்பிடுகின்றன.
# புலி வண்டு

## விளக்கம்

புலி வண்டுகள் பெரும்பாலும் பெரிய புடைத்த கண்கள், நீண்ட, மெல்லிய கால்கள், தலையில் இரண்டு உணர் நீட்சிகள், இரண்டு பெரிய வளைந்த கூர்மையான முனையைக் கொண்ட கீழ்த்தாடைப் பற்களைக் கொண்டிருக்கும். மேலும் ஓடுவதற்கு ஏற்ற நீண்ட, மெல்லிய ஆறு கால்களைக் கொண்டிருக்கும். இவற்றின் முன் இறக்கைகள் மாறுபாடு அடைந்து உறுதியான கவசம்போன்று உடலின் மேற்பகுதியில் காணப்படும். இந்தக் கவசம் எளிட்ரா என்று அழைக்கபடுகிறது. புலிவண்டுகள் இந்த எளிட்ராவை முதலில் தூக்கி அதனடியில் உள்ள இறக்கைகளை அசைத்துப் பறக்கும். இந்தக் கவசமானது பல நிறங்களைக் கொண்டதாக, பலபுள்ளிகள், அழகிய வடிவப்போடு இருக்கும். வளர்ந்த வண்டுகள், குடம்பிகள் என அனைத்தும் வேட்டையாடும் தன்மைக் கொண்டவை. *சிசிண்டெலா* பேரினமானது உலகம் முழுக்க பொருத்தமான வாழ்விடங்களில் பரவியுள்ளது. *டெட்ராச்சா*, *ஓமஸ்*, *ஆம்ப்ளிசீலா* மற்றும் *மான்டிகோரா* ஆகியவை நன்கு அறியப்பட்ட பிற இனங்களாகும். *சிசிண்டெலா* பேரினத்தைச் சேர்ந்த வண்டுகள் பொதுவாக பகலாடிகள். வெயில் காயும் நேரங்களில் சுறுசுறுபாக இரைதேடும். *டெட்ராச்சா*, *ஓமஸ்*, *ஆம்ப்ளிசீலா* மற்றும் *மான்டிகோரா* போன்ற பேரினங்கள் அனைத்தும் இரவாடிகள் . *சிசிண்டெலா* மற்றும் *டெட்ராச்சா* இரண்டும் பெரும்பாலும் பிரகாசமான நிறத்தில் காணப்படும், அதே சமயம் மற்ற பேரினங்கள் பொதுவாக ஒரே மாதிரியான கருப்பு நிறத்தில் இருக்கும். *மான்டிகோரா* பேரினத்தைச் சேர்ந்த புலி வண்டுகள் குடும்பத்தில் உள்ளவற்றில் அளவில் பெரியவை. இவை முதன்மையாக தென்னாப்பிரிக்காவின் வறண்ட பகுதிகளில் வாழ்கின்றன.  
புலி வண்டுகள் தரையில் முட்டையிடக்கூடியன. இவறின் குடம்பிகள் ஒரு மீட்டர் ஆழம் வரையிலான உருளை வடிவ துளைகளில் வாழ்கின்றன. அவை துளையில் தலை மேலே இருக்குமாறு மறைந்திருக்கும். சிலவகைப் புலி வண்டுகளின் குடம்பிகள் செடிகளின் தண்டுப் பகுதியில் துளையிட்டு உள்ளே வாழக்கூடியன. வளர்ந்த வண்டுகள் அதிவிரைவாக ஓடி இரை தேடக்கூடியன. சிறிய பூச்சிகள், புழுக்கள், சிலந்தி போன்றவற்றை வேட்டையாடி உண்ணும். வெப்பமண்டலத்தில் உள்ள சில புலி வண்டுகள் மரக்கட்டைகள் மீது காணப்படும், ஆனால் பெரும்பாலானவை தரையின் மேற்பரப்பில் நடமாடும். இவை கடல் மற்றும் ஏரிக் கரையோரங்களில், மணல் திட்டுகளில், வற்றிய ஏரிப் படுகைகளைச் சுற்றி, களிமண் கரைகள் அல்லது வனப் பாதைகளில் வாழ்கின்றன. இவை குறிப்பாக மணல் பரப்புகளை விரும்புகின்றன.  
புலி வண்டுகள் குறிப்பிட்ட வாழிடங்களில் மட்டுமே காணப்படுவதால் இவற்றின் எண்ணிக்கை, வகை போன்ற காரணிகளைக் கொண்டு அந்த வாழிடம் நல்ல நிலையில் உள்ளதா, சீரழிந்து உள்ளளதா என கண்டறிய உதவுகிறது. இதனால் இவை பல்லுயிர் பற்றிய சுற்றுச்சூழல் ஆய்வுகளில் பயன்படுத்தப்படுகின்றன. மெத்தோச்சா (தின்னிடே குடும்பம்) பல வகையான சிறகுகளற்ற ஒட்டுண்ணி குளவிகள் சிசிண்டெலா டோர்சலிஸ் போன்ற பல்வேறு புலிவண்டுகளின் குடம்பிகள் மீது முட்டையிடுகின்றன.
# புலி வண்டு

## தகவமைப்புகள்

புலி வண்டுகள் அசாதாரணமான முறையில் இரை தேடுகின்றன. இவை அதிவிரைவாக ஓடி இரை தேடுகின்றன. தொலைவில் இரையைக் கண்டால் அத்திசை நோக்கி கண்ணிமைக்கும் நேரத்தில் ஓடிவிடும். பின்னர் நின்று ஒரு நோட்டம்விடும். ஏனெனில், இந்த வண்டுகள் காட்சியமைப்புகள் துல்லியமாக பார்க்க முடியாத அளவு தலை நெறிக்க ஒடுகின்றன. ஓடும் போது தடைகளைத் தவிர்ப்பதற்காக, தங்கள் சுற்றுச்சூழலை உணர தங்கள் உணர் கொம்புகளை நேராக வைத்துக் கொள்கின்றன. இதுபோல விரைவாக ஓடி பின்னர் சற்று நிதானித்து இரையைக் கண்டு தன் கூர்மையான கீழ்த்தாடையால் கவ்விப் பிடிக்கும். இந்தக் கீழ்த்தாடையில் உள்ள சிறிய துளையில் சுரக்கும் ஒரு நொதி, பிடித்த இரையை விரைவில் செரிக்க வைக்கும்.
# குளிர்காலக் கதிர்த்திருப்பம்

**குளிர்காலக் கதிர்த்திருப்பம்** (*winter solstice*), அல்லது **ஓய்வுறுநிலைக் கதிர்த்திருப்பம்** (*hibernal solstice*) என்பது புவியின் ஏதேனுமொரு துருவங்களில் ஒன்று ஞாயிற்றிலிருந்து விலகித் தனது அதியுயர் சாய்வை எட்டும் நிகழ்வாகும். இந்நிகழ்வு ஓராண்டில், புவியின் ஓர் (வட மற்றும் தென்) அரைக்கோளத்துக்கு ஒன்று வீதம் இருமுறை நிகழும். குளிர்காலக் கதிர்த்திருப்ப நாள் அக் குறித்த அரைக்கோளத்துக்கு கதிரவ ஒளி மிகக் குறுகிய காலம் கிட்டும் நாளாகவும், குறித்த ஆண்டில் மிக நீண்ட இரவைக் கொண்ட நாளாகவும் இருக்கும். மேலும், அந்நாளில் கதிரவன் வானில் ஒரு நாளில் எட்டும் உச்சப்புள்ளி மிகத் தாழ்வாகவும் இருக்கும். குளிர்காலக் கதிர்த்திருப்பத்தின்போது, துருவப் பகுதிகள் தொடர்ச்சியான இருள் அல்லது சந்தியொளி சூழ்ந்ததாக விளங்கும்.  
குளிர்காலக் கதிர்த்திருப்பமானது குறித்த அரைக்கோளத்தின் குளிர்காலத்தில் நிகழும். வடவரைக்கோளத்தில் இது திசம்பர்க் கதிர்த்திருப்பமாகவும் (பொதுவாக திசம்பர் 21 அல்லது 22) தென்னரைக்கோளத்தில் சூன் கதிர்த்திருப்பமாகவும் (பொதுவாக சூன் 20 அல்லது 21) காணப்படும். குளிர்காலக் கதிர்த்திருப்பம் என்பது ஒரு குறித்த கண நேரம் மட்டுமே ஏற்படும் எனினும் இச்சொல் அந்நிகழ்வு நடைபெறும் முழு நாளையும் குறித்து நிற்கும். குளிர்காலக் கதிர்த்திருப்பத்தைக் குறிக்க "நடுக் குளிர்காலம்" எனும் சொல் பயன்படுத்தப்பட்டாலும் அச்சொல்லுக்கு வேறு பொருள்களும் உண்டு. பாரம்பரியமாக, பல மிதவெப்பக் காலநிலைப் பிராந்தியங்களில், குளிர்காலக் கதிர்த்திருப்பமானது குளிர்காலத்தின் நடுப்பகுதியாகக் காணப்படுகிறது. இருப்பினும் இன்று சில நாடுகளிலும் நாட்காட்டிகளிலும் இது குளிர்காலத்தின் தொடக்கமாக பார்க்கப்படுகிறது. இது "குளிர்காலத்தின் உச்சம்" (டோங்சி), அல்லது "குறுகிய நாள்" எனும் சொற்களாலும் அடையாளப்படுத்தப் படுகிறது.  
வரலாற்றுக்கு முந்தைய காலத்திலிருந்தே, குளிர்காலக் கதிர்த்திருப்பமானது பல பண்பாடுகளில் ஆண்டின் முக்கியமான ஒரு நேரப்பகுதியாக விளங்கி வருகிறது. மேலும் இது தொடர்பான பல்வேறு திருவிழாக்கள் மற்றும் சடங்குகளும் நடைபெறுகின்றன. இக்காலப்பகுதியில், பகற்பொழுது குறைந்துவரும் போக்கு நின்று மீண்டும் கூடும் போக்குத் தொடங்குவதால், இது அடையாள ரீதியில் கதிரவனின் இறப்பையும் மறுபிறப்பையும் குறித்து நிற்கிறது. பகல்நேரம் படிப்படியாக குறைந்து வருவது தலைகீழாக மாறி மீண்டும் வளரத் தொடங்குகிறது. நியூக்ரேஞ்ச், இசுட்டோன்எஞ்ச், மற்றும் ககோக்கியா வூட்எஞ்ச் போன்ற சில பண்டைய நினைவுச்சின்னங்கள் குளிர்காலக் கதிர்த்திருப்பத்தின்போது விடியல் அல்லது ஞாயிற்று மறைவுடன் தம்மை ஒருங்கிசைவு செய்து கொள்கின்றன.
# குள்ள தச்சன் சுறா

**குள்ள தச்சன் சுறா** (*Dwarf sawfish*) அல்லது **குயின்சுலாந்து தச்சன் சுறா** (*பிரிசுடிசு கிளாவட்டா*) என்பது வெப்பமண்டல ஆத்திரேலியாவில் காணப்படும் பிரிசுடிடே குடும்பத்தைச் சேர்ந்த ஒரு வேளா மீன் சிற்றினம் ஆகும். இந்த அருகிய இனம் இதன் குடும்பத்தில் மிகச்சிறிய மீன் சிற்றினமாகும்.
# குள்ள தச்சன் சுறா

## விளக்கம்

குள்ள தச்சன் சுறா மீன் கணை வடிவ உடலைக் கொண்ட சுறா போன்ற மீனாகும். இது சுமார் நீளம் வரை வளரும். இது பரந்த, முக்கோண மார்பக துடுப்புகள் மற்றும் பெரிய, நிமிர்ந்த முதுகெலும்பு துடுப்புகளைக் கொண்டுள்ளது. முதல் முதுகெலும்பு துடுப்பு இடுப்பு துடுப்புகளின் தோற்றத்திற்கு நேரடியாக மேலே அல்லது சற்று பின்னால் அமைந்துள்ளது. மேலும் வால் துடுப்பு மிகவும் சிறிய கீழ் மடலைக் கொண்டுள்ளது. மூக்கு அகலமானது மற்றும் தட்டையானது மற்றும் சுமார் இருபது இணை நெற்றி பற்கள் கொண்ட நெற்றிக்கூம்பு நீண்டுள்ளது. இந்த மீன் பொதுவாகப் பச்சை-பழுப்பு அல்லது எப்போதாவது மஞ்சள்-பழுப்பு நிற முதுகு மேற்பரப்பும் வெண்மையான அடிப்பரப்பும் கொண்டது.
# குள்ள தச்சன் சுறா

## பரவலும் வாழிடமும்

குள்ள தச்சன் சுறா மேற்கு மற்றும் மத்திய இந்தோ-பசிபிக் பிராந்தியத்தைப் பூர்வீகமாகக் கொண்டது. வரலாற்று ரீதியாக இப்போது இருப்பதை விடப் பரந்த வரம்பைக் கொண்டுள்ளது. இதன் தற்போதைய உறுதிப்படுத்தப்பட்ட வரம்பு தெற்கு நியூ கினியாவிலிருந்து வடக்கு ஆத்திரேலியாவின் வெப்பமண்டல பகுதி வரை காணப்படும்.
# குள்ள தச்சன் சுறா

## சூழலியல்

இந்த தச்சன் சுறா மீன் முக்கியமாகப் பிற மீன்களை உண்ணுகிறது. ஆனால் மெல்லுடலிகள் மற்றும் ஓட்டுமீன்களையும் சாப்பிடுகிறது. அலகு நீட்சி அதிக எண்ணிக்கையிலான துளைகளை மின் உணர்விற்காகவும், இரையைக் கையாளவும் பயன்படுகிறது. இதன் உணர்வு உள்ளீடு மீன் அடிக்கடி வாழும் சேற்று நீரில் நடமாட உதவுகிறது. சில சமயங்களில் ஆழமான நீரில் காணப்பட்டாலும், அலை உயரும் போது அல்லது குறையும் போது பெரும்பாலான இயக்கங்கள் நடைபெறுகின்றன. மேலும் ஒவ்வொரு அலை சுழற்சியின் போது இயக்கங்கள் வரை இருக்கலாம். அதிக அலையில் மீன்கள் சதுப்புநிலங்களுக்கு மத்தியில் தீவனம் தேடி ஓய்வெடுக்க முனைகின்றன.
# வார்ப்புரு:Solstice-equinox/year

<noinclude>{|
|-
|+
|-
! scope="row" | நிகழ்வு
! scope="colgroup" | சமஇரவு
! scope="colgroup" | கதிர்த்
திருப்பம்
! scope="colgroup" | சமஇரவு
! scope="colgroup" | கதிர்த்
திருப்பம்
|-
! scope="row" | மாதம்
! scope="colgroup" | மார்ச்சு
! scope="colgroup" | சூன்
! scope="colgroup" | செப்டம்பர்
! scope="colgroup" | திசம்பர்
|-
! scope="col" | ஆண்டு
! scope="col" | நாள் || scope="col" | நேரம்
! scope="col" | நாள் || scope="col" | நேரம்
! scope="col" | நாள் || scope="col" | நேரம்
! scope="col" | நாள் || scope="col" | நேரம்
</noinclude>|-
! scope="row" | }
| <noinclude>
|-
|}  
</noinclude>
# இந்திய மீன்காட்சியப் பட்டியல்

**இந்திய மீன்காட்சியப் பட்டியல்** (*List of aquaria in India*) என்பது இந்தியாவில் உள்ள பொதுவான மீன் காட்சியகங்களின் பட்டியல் ஆகும். மீன்காட்சியகம் என்பது நீர் வாழ் விலங்குகள் தொட்டிகளுக்குள் அடைத்து வைக்கப்பட்டு பொதுமக்களுக்கு காட்சிப்படுத்தப்படும் வசதிகள் ஆகும், மேலும் இவை மீன் இனப்பெருக்கத்திற்காகவும் பயன்படுத்தப்படலாம். இத்தகைய வசதிகளில் பொது மீன் காட்சியகம், கடல்சார் பூங்காக்கள், கடல் பாலூட்டி பூங்காக்கள் மற்றும் ஓங்கில் காட்சியகங்கள் ஆகியவை அடங்கும்.
# இந்திய மீன்காட்சியப் பட்டியல்

## பட்டியல்

| பாக்-இ-பாஹு மீன்காட்சியகம் | ஜம்மு | ஜம்மு காஷ்மீர் | 222 மீ நீளமுள்ள மீன்காட்சியகம்பாகு கோட்டை வளாகத்திற்குள் உள்ளது. இது இந்தியாவின் இரண்டாவது பெரிய மீன்காட்சியகம் மற்றும் விழிப்புணர்வு மையமாகும். |
| --- | --- | --- | --- |
| பெங்களூரு நீர்வாழ் உயிரினங்கள் காட்சிச்சாலை | பெங்களூர் | கர்நாடகா |  |
| கல்கத்தா மீன்காட்சியகம் | கொல்கத்தா | மேற்கு வங்காளம் |  |
| மத்திய நன்னீர் மீன் வளர்ப்பு நிறுவன மீன்காட்சியகம் | புவனேசுவரம் | ஒடிசா |  |
| முனைவர் ஏ.எம். மைக்கேல் மீன்காட்சியகம், கேரளா மீன்வளம் மற்றும் கடல் ஆய்வுகள் பல்கலைக்கழகம் | பனங்காடு, கொச்சி | கேரளா |  |
| மாவட்ட சுற்றுலா மேம்பாட்டுக் குழு மீன்காட்சியகம் | கோழிக்கோடு | கேரளா |  |
| ஜகதீஷ்சந்திர போஸ் மீன்காட்சியகம் | சூரத் | குஜராத் |  |
| ஜவகர் மீன்காட்சியகம் | முசோரி | உத்தராகண்டம் |  |
| கன்காரியா மீன்காட்சியகம் | அகமதாபாத் | குஜராத் |  |
| கொல்லம் மீன்காட்சியகம் | கொல்லம் | கேரளா |  |
| லால் பாக் மீன்காட்சியகம் | பெங்களூர் | கர்நாடகா |  |
| மச்லி கர் | போபால் | மத்தியப் பிரதேசம் |  |
| மார்க் மீன்காட்சியகம் | திகா | மேற்கு வங்காளம் |  |
| கடல் உயிரியல் ஆராய்ச்சி நிலையம் | ரத்னகிரி | மகாராஷ்டிரா |  |
| கடல் வாழ்க்கை மீன்வளம் | சென்னை | தமிழ்நாடு |  |
| மத்ஸ்யதர்சினி மீன்காட்சியகம் | விசாகப்பட்டினம் | ஆந்திரப் பிரதேசம் |  |
| நந்தன்கானன் மிருகக்காட்சிசாலை மீன்காட்சியகம் | புவனேசுவரம் | ஒடிசா |  |
| பட்னா உயிரியல் பூங்கா | பாட்னா | பீகார் |  |
| நட்சத்திர மீன்காட்சியகம் | கருநாகப்பள்ளி | கேரளா |  |
| தாராபோரேவாலா மீன்காட்சியகம் | மும்பை | மகாராஷ்டிரா |  |
| திருவிதாங்கூர் அரச மீன்காட்சியகம் | திருவனந்தபுரம் | கேரளா |  |
| கங்கா மீன்காட்சியகம் | லக்னோ | உத்தரப்பிரதேசம் |  |
| வர்கலா மீன்காட்சியகம் | திருவனந்தபுரம் | கேரளா | திருவம்பாடியில் (ஓடையம் - வர்கலா) இறால் குஞ்சு பொரிப்பகத்தை ஒட்டி கடற்கரையில் நான்கு மாடியில் அமைந்துள்ளது. கேரளாவின் மீன்வளர்ப்பு மேம்பாட்டு நிறுவனம் 3500 சதுர அடியில் நீர் உலகின் அதிசயங்களைக் காட்சிப்படுத்துகின்றது |
| வி. ஜி. பி. கடல் மீன்காட்சியகம் | சென்னை | தமிழ்நாடு | } |
# இந்திய மீன்காட்சியப் பட்டியல்

## மேலும் பார்க்கவும்

- இந்தியாவில் உள்ள தாவரவியல் பூங்காக்களின் பட்டியல்
-
# கோரதியன்

***கோரதியன்*** (*Coradion*) என்பது பட்டாம்பூச்சி மீன்களான கீட்டோடோன்டிடே குடும்பத்தில் உள்ள கடல் கதிர்-மீனின் ஒரு பேரினமாகும். இவை இந்திய மற்றும் பசிபிக் பெருங்கடல்களைத் தாயகமாகக் கொண்டவை.
# கோரதியன்

## சிற்றினங்கள்

இந்த பேரினத்தில் தற்போது நான்கு அங்கீகரிக்கப்பட்ட சிற்றினங்கள் உள்ளன. அவை:  
- *கோரதியன் அல்டிவெலிசு* <small>மெக்கல்லோக், 1916</small> &#x2013; பெரும்துடுப்பு பவள மீன்
- *கோரதியன் காலெண்டுலா* <small>மாட்சுனுமா, மோட்டோமுரா & சீயாக், 2023</small>
- *கோரதியன் கிரிசோசோனசு* <small>(ஜி. குவியர், 1831)</small> &#x2013; தங்க பட்டை பவள மீன்
- *கோரதியன் மெலனோபசு* <small>(ஜி. குவியர், 1831)</small> &#x2013; இரு புள்ளி பவள மீன்
# நூதன் வித்யாலயா கல்விச் சங்கம்

**நூதன் வித்யாலயா கல்விச் சங்கம்** (*Nutan Vidyalaya Education Society*) இந்தியாவின் கருநாடக மாநிலம் குல்பர்காவை தளமாகக் கொண்ட ஒரு கல்விச் சங்கமாகும். 1907 ஆம் ஆண்டில் நிறுவப்பட்ட இந்த சங்கம் தற்போது 12 நிறுவனங்களை நடத்துகிறது. 1857 ஆம் ஆண்டில் பம்பாய்-மெட்ராசு இரயில் பாதை அமைக்கப்பட்டது. இந்த பாதை குல்பர்கா வழியாக சென்றது. இதனால் நகர இளைஞர்கள் பம்பாய் மற்றும் புனேவில் உயர்கல்வி கற்க இரயில்வே வசதியைப் பயன்படுத்த முடிந்தது. குல்பர்காவிலுள்ள வழக்கறிஞர் விட்டல்ராவ் தியுல்கோங்கர், குல்பர்காவிற்கு சொந்தமாக ஒரு உயர்கல்வி நிறுவனம் இருக்க வேண்டிய நேரம் இது என்று முடிவு செய்தார். நூதன் வித்யாலயா 7 மாணவர்கள் மற்றும் அவர்களின் ஆசிரியர் பாபுச்சி கோவிந்த் சாத்தே ஆகியோருடன் ஒரே அறையில் தொடங்கப்பட்டது. சங்கத்தால் நிறுவப்பட்ட முதல் பள்ளி மராத்தி மொழியிலும், பிராந்தியத்தில் கற்பிக்கும் ஊடகம் உருது மொழியாகவும் இருந்தது. நூதன் வித்யாலயா கல்விச் சங்கம் ஐதராபாத் நிசாமின் ஆட்சியின் கீழ் மக்களிடையே தேசிய உணர்வுகளைத் தூண்டுவதற்காக உருவாக்கப்பட்டது. நிசாம் அரசாங்கத்தின் கீழ் பள்ளி பல சிரமங்களையும் அவமானங்களையும் சந்திக்க வேண்டியிருந்தது. நூதன் வித்யாலயா கல்விச் சங்கத்த்தின் முயற்சியைக் கைவிட நிசாம் அரசாங்கம் முயற்சித்தது. சுதந்திரப் போராட்டத்தில் ஏராளமான மாணவர்களும் ஆசிரியர்களும் பங்கு பெற்றனர். மகாத்மா காந்தி 1927 ஆம் ஆண்டு மார்ச்சு மாதத்தில் சங்கத்திற்கு வருகை தந்தார்
# சூபுன்பா லாங்கிபெடுங்குலடா

**சூபுன்பா லாங்கிபெடுங்குலடா ** (தாவர வகைப்பாட்டியல்:*Jupunba longipedunculata* அல்லது *Abarema longipedunculata* அல்லது *Pithecellobium longipedunculatum*) என்ற அகணியத் தாவரம் இருபுற வெடிக்கனி வகையைச் சார்ந்தது. இதன் குடும்பம், பபேசியே ஆகும். சிமோன் பொலிவார், வெனிசுவேலா ஆகிய இடங்களில் காணப்படுகிறது. இதன் பிறப்பிடம் வெனிசுவேலா என அறிவிக்கப்பட்டுள்ளது.
# இராபர்ட்டு மிராண்டா

**இராபர்ட்டு மிராண்டா** (*Robert Miranda*) இந்தியாவின் கருநாடக மாநிலத்தைச் சேர்ந்த ஒரு பேராயராவார். 1952 ஆம் ஆண்டு ஏப்ரல் மாதம் 10 ஆம் தேதியன்று மங்களூர் நகரத்தில் இவர் பிறந்தார். உள்ளூர் கத்தோலிக்க பள்ளிகள் மற்றும் மங்களூர் புனித அலோசியசு கல்லூரி ஆகியவற்றில் கல்வி பயின்றார். 1978 ஆம் ஆண்டு மே மாதம் 4 ஆம் தேதியன்று ஒரு பாதிரியாராகவும் 2005 ஆம் ஆண்டு ஆகத்து மாதம் 18 ஆம் தேதியன்று ஒரு பேராயராகவும் நியமிக்கப்பட்டார். குல்பர்காவின் உரோமன் கத்தோலிக்க மறைமாவட்டத்தின் முதல் பேராயராக இவர் அறியப்படுகிறார்.
# இரேவு நாயக் பெலம்கி

**இரேவு நாயக் பெலம்கி** (*Revu Naik Belamgi*) இந்தியாவைச் சேர்ந்த ஓர் அரசியல்வாதியாவார். கருநாடக அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார். கர்நாடக மாநிலத்தில் ஓர் அமைச்சராகப் பணியாற்றினார். கர்நாடக மாநிலம் குல்பர்கா மாவட்டத்திலுள்ள கமலாபூர் தொகுதியில் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். இரேவுநாயக் பெலம்கி 2008 ஆம் ஆண்டு முதல் 2013 ஆம் ஆண்டு வரை குல்பர்கா மாவட்டத்தில் உள்ள குல்பர்கா கிராமப்புறத் தொகுதியில் இருந்து தேர்ந்தெடுக்கப்பட்டு கர்நாடகா சட்டமன்ற உறுப்பினராக இருந்தார்.  
இரேவு நாயக் பெலம்கி 2023 கர்நாடக சட்டமன்றத் தேர்தலில் குல்பர்கா கிராமப்புறத் தொகுதியில் இருந்து இந்திய தேசிய காங்கிரசு கட்சியின் வேட்பாளராகப் போட்டியிட்டார். தேர்தல் ஆணையத்தில் தாக்கல் செய்யப்பட்ட தேர்தல் பிரமாணப் பத்திரத்தின்படி இவரது தொழில் விவசாயமாகும். 5 ஆம் வகுப்பு வரை படித்துள்ள இவருக்கு தற்போது 82 வயதாகும்.
# முச்சண்டி

**முச்சண்டி** (*Muchandi*) என்பது இந்தியாவின் தென் மாநிலமான கர்நாடகாவில் உள்ள ஒரு கிராமமாகும். இக்கிராமம் கர்நாடகாவின் பெல்காம் மாவட்டத்தில் பெல்காம் தாலுக்காவில் அமைந்துள்ளது.
# முச்சண்டி

## மக்கள் தொகையியல்

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, முச்சண்டியில் 2649 ஆண்களும் 2530 பெண்களும் ஆக மொத்தம் 5179 பேர் இருந்தனர். மக்கள் தொகை கணக்கெடுப்பு 2011 தகவலின்படி முச்சண்டி கிராமத்தின் இருப்பிடக் குறியீடு அல்லது கிராமக் குறியீடு 597707 ஆகும். இது பெல்காமில் இருந்து 3 கிமீ தொலைவில் முச்சண்டி கிராமம் அமைந்துள்ளது. முச்சண்டி கிராமத்தின் மாவட்ட மற்றும் துணை மாவட்டத் தலைமையகமாகவும் அறியப்படுகிறது.
# நந்திகள்ளி

**நந்திகள்ளி** (*Nandihalli*) என்பது இந்தியாவின் தென் மாநிலமான கர்நாடகாவில் உள்ள ஒரு கிராமமாகும். இக்கிராமம் கர்நாடகாவின் பெல்காம் மாவட்டத்தில் பெல்காம் தாலுக்காவில் அமைந்துள்ளது.
# நந்திகள்ளி

## மக்கள் தொகையியல்

2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பு தகவலின்படி நந்திகள்ளி கிராமத்தின் இருப்பிடக் குறியீடு அல்லது கிராமக் குறியீடு 597749 ஆகும். கிராமத்தின் மொத்த புவியியல் பரப்பளவு 1543.57 எக்டேராகும். நந்திகள்ளி கிராமம் பெல்காமில் இருந்து 22 கி.மீ. தொலைவில் அமைந்துள்ளது. இது நந்திகள்ளி கிராமத்தின் மாவட்ட மற்றும் துணை மாவட்டத் தலைமையகமாகும்.  
நந்திகள்ளியின் மொத்த மக்கள் தொகை 3,234 ஆக இருந்தது. இதில் ஆண் மக்கள் தொகை 1,692 ஆகவும், பெண் மக்கள் தொகை 1,542 ஆகவும் இருந்தது. கிராமத்தின் கல்வியறிவு விகிதம் 66.82%, இதில் 74.53% ஆண்களும் 58.37% பெண்களும் கல்வியறிவு பெற்றிருந்தனர். சுமார் 707 வீடுகள் இங்கிருந்தன.
# அலகு (வளையக் கோட்பாடு)

இயற்கணிதத்தில் ஒரு வளையத்தின் **அலகு** (*unit*) அல்லது **நேர்மாறுடைய அல்லது நேர்மாற்றத்தக்க உறுப்பு** (*invertible element*) என்பது வளையத்தின் பெருக்கற்செயலியைப் பொறுத்த நேர்மாறுடைய உறுப்பாகும். அதாவது, என்ற வளையத்தின் ஒரு உறுப்பு ஆனது அவ்வளையத்தின் அலகாக இருக்க வேண்டுமானால் கீழ்வரும் முடிவை நிறைவுசெய்யுமாறு என்ற ஒரு உறுப்பும் இல் இருக்க வேண்டும்:
<math display="block">vu = uv = 1,</math> ( என்பது பெருக்கல் செயலுக்குரிய முற்றொருமை உறுப்பு).  
இப்பண்பை நிறைவு செய்யும் ஆனது தனித்த உறுப்பாகும். அதாவது ஒவ்வொரு வளைய உறுப்பு க்கும் இப்பண்பை நிறைவுசெய்யும் வகையில் ஒரேயொரு தான் இருக்கும். மேலும் ஆனது இன் பெருக்கல் நேர்மாறு என அழைக்கப்படும்|.  
வளையத்தின் அலகு உறுப்புகளைக் கொண்ட கணமானது, பெருக்கலைப் பொறுத்த குலமாக இருக்கும். இக்குலம் வளையத்தின் **அலகுகளின் குலம்** அல்லது **அலகு குலம்** (*group of units*, *unit group*) எனப்படும். அலகு குலத்திற்கான மற்ற குறியீடுகள்: , , ( என்பது செருமானிய வார்த்தை இலிருந்து பெறப்பட்டது).  
"அலகுவுறுப்புள்ள வளையம்" அல்லது "அலகு வளையம்" அல்லது "அலகு அணி" போன்ற வெகுசில இடங்களில், "அலகு" என்பது என்ற பெருக்கல் முற்றொருமை உறுப்பைக் குறிக்கப் பயன்படுத்தப்படுகிறது. இக்குழப்பத்தைத் தவிர்ப்பதற்காக, ஆனது "பெருக்கலைப் பொறுத்த முற்றொருமை உறுப்பு" என அழைக்கப்படுகிறது. மேலும் பெருக்கல் முற்றொருமை இல்லாத வளையங்களிலிருந்து (ஆங்கிலக் குறியீடு:rng) வேறுபடுத்திக் காட்டுவதற்காகவும் "அலகு உறுப்புள்ள வளையம்" அல்லது "முற்றொருமையுள்ள வளையம்" என்ற தொடர்கள் பயன்படுத்தப்படுகின்றன.
# அலகு (வளையக் கோட்பாடு)

## எடுத்துக்காட்டு

- பெருக்கல் முற்றொருமை மற்றும் அதன் கூட்டல் நேர்மாறு ஆகிய இரண்டும் எப்போதும் அலகுகள் ஆகும். பொதுவாக வளையத்திலுள்ள 1 இன் படிமூலம் ஒவ்வொன்றும் ஒரு அலகாக இருக்கும்:
: எனில் ஆனது இன் பெருக்கல் நேர்மாறாகும்.
- சுழியமற்ற வளையத்தில், கூட்டல் முற்றொருமையான '0' ஒரு அலகல்ல. எனவே ஆனது கூட்டலைப் பொறுத்து அடைவுறாதது.
- சுழியமற்ற ஒவ்வொரு உறுப்பும் அலகாகவுள்ள ஒரு சுழியமற்ற வளையமானது (அதாவது, ) வகுத்தல் வளையம் எனப்படும். ஒரு பரிமாற்று வகுத்தல் வளையமானது களமாக இருக்கும். எடுத்துக்காட்டாக, மெய்யெண் களம் இன் அலகு குலம் .
# அலகு (வளையக் கோட்பாடு)

## எடுத்துக்காட்டு

### முழுவெண் வளையம்

முழு எண் வளையம் இல், மற்றும் ஆகிய இரண்டு மட்டுமே அலகுகளாகும்..  
மாடுலோ n முழுஎண்கள் வளையத்தில் , உடன் சார்பாகா எண்களாகவுள்ள முழுவெண்களைக் கொண்ட முற்றிசைவுத் தொகுதிகள் அலகுகளாக இருக்கும். அவை மாடுலோ முழுவெண்களின் பெருக்கல் குலமாக அமையும்.
# அலகு (வளையக் கோட்பாடு)

## எடுத்துக்காட்டு

### எண் களத்தின் முழுவெண் வளையம்

உடன் இருபடி முழுவெண் சேர்த்து வளையம் பெறப்படுகிறது. இவ்வளையத்தில்:
:; எனவே ஒரு அலகாகும்;
:அத்துடன் அதன் அடுக்குகளும் அலகுகளாக இருக்குமென்பதால் வளையத்திற்கு முடிவிலா அலகுகள் உள்ளன.
# அலகு (வளையக் கோட்பாடு)

## எடுத்துக்காட்டு

### பல்லுறுப்புக்கோவைகளும் அடுக்குத் தொடரும்

பரிமாற்று வளையம் ; அதன் பல்லுறுப்புக்கோவை வளையத்தின் அலகுகுகள் கீழுள்ள பல்லுறுப்புக்கோவைகளாக இருக்கும்:
:<math>p(x) = a_0 + a_1 x + \dots + a_n x^n</math>;
: ஆனது, இன் அலகு;
: பிற கெழுக்களுக்கான (<math>a_1, \dots, a_n</math>) கட்டுப்பாடு: இன் சில மதிப்புகளுக்கு <math>a_i^N = 0</math> அதாவது அவை இன்ம அடுக்கானவை.  
குறிப்பாக வளையமானது ஆட்களமாகவோ அல்லது குறைக்கப்பட்ட வளையமாகவோ இருந்தால், இன் அலகுகள், இன் அலகுகளாக இருக்கும்.  
அடுக்குத்தொடர் வளையத்தின் (<math>Rx</math>) அலகுகளாகக் கீழுள்ள அடுக்குத்தொடர்கள் இருக்கும்:
:<math>p(x)=\sum_{i=0}^\infty a_i x^i</math>; , இன் அலகு.
# அலகு (வளையக் கோட்பாடு)

## எடுத்துக்காட்டு

### அணிகளின் வளையங்கள்

வளையத்தின் மீதான சதுர அணிகளின் வளையம் இன் அலகு குலமானது நேர்மாற்றத்தக்க அணிகளின் குலமாகும். பரிமாற்று வளையம் மீதான சதுர அணிகளின் வளையத்தின் ஒரு உறுப்பு ஆனது, நேர்மாற்றத்தக்கதாக இருக்க வேண்டுமானால், இன் அணிக்கோவையானது இல் நேர்மாற்றத்தக்கதாக இருந்தால், இருந்தால் மட்டுமே முடியும். அந்நிலையில் இன் நேர்மாறு அணி ஐ வெளிப்படையாக இன் சேர்ப்பு அணியின் வாயிலாக எழுதலாம்.
# அலகு (வளையக் கோட்பாடு)

## எடுத்துக்காட்டு

### பொதுவானவை

வளையத்தின் இரு உறுப்புகள் , எனில், <math>1 - xy</math> நேர்மாற்றத்தக்கதாக இருந்தால் <math>1 - yx</math> உம் நேர்மாற்றத்தக்கதாக இருக்கும்; மேலும் <math>1 - yx</math> இன் நேர்மாறு <math>1 + y(1-xy)^{-1}x</math> ஆகும்
<math display="block">(1-yx)^{-1} = \sum_{n \ge 0} (yx)^n = 1 + y \(\sum_{n \ge 0} (xy)^n \)x = 1 + y(1-xy)^{-1}x.</math>
# எம். ஜி. ஆர் நகர்

**எம். ஜி. ஆர் நகர்**(*M.G.R. Nagar*) என்பது எம்.ஜி. ராமச்சந்திரன் நகரின் என்பதன் சுருக்கமாகும். எம்.ஜி.ஆர் நகரானது இந்தியாவின் சென்னையில் உள்ள ஒரு சுற்றுப் பகுதியாகும். இங்கு காய்கறி சந்தையும் மீன் சந்தையும் உள்ளது.
# எம். ஜி. ஆர் நகர்

## அமைவிடம்

எம்ஜிஆர் நகரானது சென்னை கே. கே. நகரில் அண்ணா பிரதான சாலையின் தெற்கே அமைந்துள்ளது. இந்நகரானது வடக்கில் கே.கே.நகர், மேற்கில் நெசப்பாக்கம், தெற்கில் அடையாறு மற்றும் தென்கிழக்கில் ஜாஃபர்கான் பேட்டை ஆகியவற்றால் சூழப்பட்டுள்ளது.
# எம். ஜி. ஆர் நகர்

## போக்குவரத்து

கே. கே. நகர் பேருந்து நிலையத்திலிருந்து புறப்படும் அனைத்து மாநகரப் பேருந்துகளும் எம்ஜிஆர் நகரின் மூன்று பேருந்து நிறுத்தங்களான எம்ஜிஆர் நகர் சந்தை, டேட்டா உடிபி நிறுத்தம் மற்றும் அஜந்தா நிறுத்தம் ஆகியவற்றில் நின்று செல்லும். மேலும் அண்ணா பிரதான சாலையின் வழியாகவும் செல்கின்றன. அசோக் நகரில் உள்ள உதயம் தியேட்டர் சந்திப்பில் இருந்து இந்தப் பகுதிக்கு பகிர்வூர்திகள் இயங்குகின்றன.
# எம். ஜி. ஆர் நகர்

## பொதுச் சேவைகள்

எம்ஜிஆர் நகரின் காவல் நிலையமானது (R10) வெங்கட்ராமன் சாலையில் அமைந்துள்ளது.
# எம். ஜி. ஆர் நகர்

## நிகழ்வுகள்

2005 ஆம் ஆண்டு அக்டோபர் மாதம் வெள்ள நிவாரணம் வழங்கும் நிகழ்வு நடைபெற்றது. 4000 பேர் கூடிய அந்த நிகழ்ச்சியில், கூட்ட நெரிசலில் சிக்கி 42 பேர் உயிரிழந்தனர்.
# 2004 அருணாசலப் பிரதேச சட்டப் பேரவைத் தேர்தல்

**2004 அருணாசலப் பிரதேச சட்டப் பேரவைத் தேர்தல்,** அருணாசலப் பிரதேச சட்டப் பேரவையில் 60 இடங்களைத் தேர்ந்தெடுப்பதற்காக 2004 இல் நடைபெற்றது. முடிவுகள் 10 அக்டோபர் 2004 அன்று அறிவிக்கப்பட்டன. இந்திய தேசிய காங்கிரசு மக்கள் வாக்குகள் மற்றும் பெரும்பான்மையான இடங்களை வென்றது மற்றும் அருணாசலப் பிரதேசத்தின் முதலமைச்சராக கேகோங்க் அபாங்க் மீண்டும் தேர்ந்தெடுக்கப்பட்டார்.
, இந்தியாவின் வடக்கில் அமைந்துள்ள ஒரு மாநிலம்.]]
# 2004 அருணாசலப் பிரதேச சட்டப் பேரவைத் தேர்தல்

## முடிவு

| கட்சி | வேட்பாளர்கள் | இடங்கள் | வாக்குகள் | % |
| --- | --- | --- | --- | --- |
| பாரதிய ஜனதா கட்சி | 39 | 9 | 87312 | 2.63% |
| இந்திய தேசிய காங்கிரசு | 60 | 34 | 204102 | 44.41% |
| தேசியவாத காங்கிரசு கட்சி | 10 | 2 | 19673 | 4.28% |
| அருணாச்சல காங்கிரசு | 11 | 2 | 17817 | 3.88% |
| சுயேச்சைகள் | 48 | 13 | 130654 | 28.43% |
| **மொத்தம்:** | 168 | 60 | 459558 | } |
# போதனா சிவானந்தன்

## வாழ்க்கைக் குறிப்பு

2015 ஆம் ஆண்டில் இந்திய வம்சாவளி தமிழ்க் குடும்பம் ஒன்றில் இங்கிலாந்தில் பிறந்த போதனா இலண்டன், கரோ நகரில் வசிக்கிறார். சிவா சிவானந்தன் என்பவரின் மகள். புனித யோன் பிசர் தொடக்கப் பள்ளியில் கல்வி பயிலுகிறார்.
# போதனா சிவானந்தன்

## சதுரங்கத்தில் ஈடுபாடு

போதனா 2020 இல் கோவிட்-19 முடக்கக் காலத்தில் சதுரங்கம் பயிலத் தொடங்கினார். 2022 இல் இவர் கூறியது: "நான் சதுரங்கம் விளையாட விரும்புகிறேன், ஏனென்றால் அது எனக்கு வடிவங்களை அடையாளம் காணவும், என் கவனத்தை ஒருமுகப்படுத்தவும், எப்படி நகர்வுகளை முன்கூட்டியே திட்டமிடுவது, கணக்கிடுவது என்பதை அறியவும் உதவுகிறது. மேலும், சதுரங்கக் காய்கள், குறிப்பாகக் குதிரை பலகையில் நகரும் விதம் எனக்கு மிகவும் பிடிக்கும்."  
விளையாட்டைக் கற்றுக்கொண்ட 15 மாதங்களுக்குப் பிறகு, 2022 மார்ச்சில், போதனாவை ஆங்கிலேய சதுரங்க வீரர் லியோனார்ட் பார்டன் "விதிவிலக்கானவர்" என்று கூறினார். "விரைவு, மின்னல் ஆட்டங்களில் ஐரோப்பிய 8-அகவைக்குக் குறைந்த பெண்கள் ஆட்டங்கள் இரண்டிலும் வெள்ளிப் பதக்கங்களை வென்ற போதனா சிவானந்தன், 322 பிடே புள்ளிகள் வித்தியாசத்தில் தனது வயதுப் பிரிவில் மின்னல் ஆட்டத்தில் உலகின் முதல்-தரப் பெண்" மற்றும் "செர்பியாவில் போதனாவின் பதக்கங்கள் யோவான்கா அவுசுக்காவின் சாதனையுடன் இணைகின்றன."  
2022 மே மாதத்தில், உரோட்சில் நடைபெற்ற ஐரோப்பியப் பள்ளிகளின் வயதுப் பிரிவு வாகையாளர் போட்டிகளில், போதனா தான் விளையாடிய 24 ஆட்டங்களிலும் வெற்றி பெற்று மூன்று தங்கப் பதக்கங்களைப் பெற்றார்.  
தனது ஏழாவது அகவையில், ஆகத்து 2022 இல் போதனா டார்க்கியில் நடந்த பிரித்தானிய சதுரங்க வாகையாளர் போட்டியில் பங்கேற்றார். *தி கார்டியனில்* எழுதும் லியோனார்ட் பார்டன், திறந்த விரைவுப் போட்டியில் அவரது ஆட்டத்தை "கண்ணைக் கவரும் செயல்திறன்" என்று விவரித்தார்: இவர் இளைய போட்டியாளர், அத்துடன் இரண்டு வெற்றிகளுக்கும், ஒரு சமத்திற்கும் பிறகு இவர் தற்போதைய 12-வயதிற்குட்பட்ட வாகையாளரைத் தோற்கடித்தார். இவ்வெற்றிக்கு முன்னர் கீத் ஆர்க்கெல் என்ற கிராண்ட்மாசுட்டரால் தோற்கடிக்கப்பட்டார். கீத் ஆர்க்கெல் தனது வெற்றியைப் பற்றிக் குறிப்பிடும்போது, "அவளுடைய அனுபவமின்மையால் தான் நான் வெற்றி பெற்றேன்" என்று கூறினார்.  
2023 அக்டோபரில் எகிப்து, சாம் எல் சேக் நகரில் நடைபெற்ற 8-அகவைக்குட்பட்ட பெண்களுக்கான உலக இளையோர் சதுரங்க வாகையாளர் போட்டியில் வெற்றிபெற்று முதலாவதாக வந்தார்.  
தனது எட்டு வயதில், போதனா 2023 திசம்பரில் குரோவாசியா, சாகிரேப் நகரில் நடைபெற்ற 2023 ஐரோப்பிய மின் (பிளிட்சு) வாகையாளர் போட்டியில் 8.5/13 எடுத்தார்; இதற்கு முன்னதாக முன்னாள் பிரித்தானிய சதுரங்க வாகையாலரான பீட்டர் லீயை கண்காட்சிப் போட்டி ஒன்றில் தோற்கடித்தார். 2024 சூலையில், போதனா அங்கேரி, புடாபெசுட்டு நகரில் நடைபெறவிருக்கும் 45-ஆவது சதுரங்க ஒலிம்பியாது போட்டியில் இங்கிலாந்தின் பெண்கள் அணியில் சேர்க்கப்பட்டதாக அறிவிக்கப்பட்டது.
# காதல் – தி கோர்

**காதல் – தி கோர்** (*Kaathal – The Core*) என்பது 2023 ஆம் ஆண்டு வெளியான இந்திய மலையாள மொழி ஓரினச்சேர்க்கைத் திரைப்படமாகும் ஆதர்ஷ் சுகுமாரன் மற்றும் பால்சன் ஸ்கரியா எழுத ஜியோ பேபி இயக்கியுள்ளார். மம்முட்டி கம்பனி தயாரித்த இப்படத்தில் மம்மூட்டி, ஜோதிகா ஆகியோர் முதன்மைப் பாத்திரத்திரங்களை ஏற்று நடித்தனர். மலையாள திரையுலகில் 14 ஆண்டு இடைவெளிக்குப் பிறகு ஜோதிகா மீண்டும் இப்படத்தில் நடித்தார்.  
இப்படம் 2022 அக்டோபரில் அதிகாரப்பூர்வமாக அறிவிக்கப்பட்டது. அதே மாததத்தில் படத்தின் முதன்மைப் படப்பிடிப்பு தொடங்கி 2022 நவம்பரில் முடிவடைந்தது . இப்படத்திற்கு மேத்யூஸ் புலிக்கன் இசையமைத்துள்ளார். சாலு கே. தாமஸ் ஒளிப்பதிவு செய்ய, பிரான்சிஸ் லூயிஸ் படத்தொகுப்பைக் கையாண்டார்.  
*காதல் – தி கோர்* 23 நவம்பர் 2023 அன்று வெளியிடப்பட்டது. ஜோதிகா, மம்முட்டி ஆகியோரின் நடிப்பைப் பாராட்டி விமர்சகர்களிடமிருந்து நேர்மறையான விமர்சனங்கள் வந்தன. இது 54வது இந்திய திரைப்பட விழாவில் இந்திய பனோரமா பிரிவில் இடம்பெற்றது.
# காதல் – தி கோர்

## கதை

சிற்றூரில் மதிப்புமிக்க ஒரு நடுத்தரக் குடும்பத்தின் ஒரு அங்கம் மேத்யூ தேவஸ்சி. அவர் ஓய்வுபெற்ற வங்கி மேலாளர். ஊரில் நல்ல பெயர் பெற்றவராக உள்ளார். மேத்யூவுக்கு அழகான மனைவியும், கல்லூரியில் படிக்கும் மகளும் உண்டு. இவர்களுடன் மனைவியை இழந்த மேத்யூவின் தந்தையும் வாழ்ந்து வருகிறார். இந்நிலையில் கிராமத்தின் உள்ளாட்சி இடைத் தேர்தலில் இடது ஜனநாயக முன்னணியின் சார்பில் சுயேச்சை வேட்பாளராக போட்டியிட மேத்யூ முடிவு செய்கிறார். அப்போது எதிர்பாராத விதமாக, அவரது மனைவி ஓமனா, மேத்யூ ஒரு தன்பால் உறவாளர் என்று கூறி மணவிலக்கு கோரி அனைவரையும் அதிர்ச்சிக்குள்ளாக்கினார். இந்த மணவிலக்கு வழக்கை மேத்யூ எப்படி ஏற்றுக்கொள்கிறார் மேலும் அவரது பாலுணர்வின் போராட்டத்தை எப்படி சமாளித்தார் என்பது படத்தின் மையக்கருவாக அமைகிறது.
# காதல் – தி கோர்

## நடிகர்கள்

- ஓய்வு பெற்ற வங்கி மேலாளர் மேத்யூ தேவஸ்சியாக மம்மூட்டி,
- மேத்யூவின் மனைவி ஓமனா மேத்யூவாக ஜோதிகா
- மேத்யூவின் தன்பால் உறவு நண்பர் தங்கனாக சுதி கோழிக்கோடு
- தங்கனின் தங்கையாக பூஜா மோகன்ராஜ்
- மேத்யூவின் தந்தை தேவஸ்ஸியாக ஆர். எஸ். பணிக்கர்
- மேத்யூவின் மைத்துனர் டாமியாக ஜோஜி ஜான்,
- வழக்கறிஞர் அமீராவாக முத்துமணி
- வழக்கறிஞர் சஜிதாவாக சின்னு சாந்தினி
- குட்டையாக அலெக்ஸ் அலிஸ்டர்
- நீதிபதியாக கலாபவன் ஹனீப்
- மேத்யூ மற்றும் ஓமனாவின் மகள் ஃபெமி மேத்யூவாக அனகா மாயா ரவி
- சிபின் டீகோயாக ஜோசி சிஜோ
# காதல் – தி கோர்

## தயாரிப்பு

### வளர்ச்சி

2022 ஆகத்தில், மம்மூட்டியும், ஜோதிகாவும் முக்கிய வேடங்களில் நடிக்கும் படத்தை ஜியோ பேபி இயக்குவதாக செய்தி பரவியது. ஆனால், இது வதந்தி என அவர் மறுத்தார். செப்டம்பரின் பிற்பகுதியில், மம்முட்டி கம்பனி தயாரிக்கும் ஒரு படத்தில் மம்முட்டியை இயக்கப் போவதாக பேபி உறுதிப்படுத்தினார். அதற்கான முன் தயாரிப்பு பணிகள் ஏற்கனவே தொடங்கிவிட்டன என்றார். நடிகர் நடிகைகள் தேர்வு நடைபெற்று வரும் நிலையில் ஜோதிகா இன்னும் ஒப்பந்தமாகியிருக்கவில்லை. அக்டோபர் 18 அன்று, படத்தின் தலைப்பு அறிவிக்கப்பட்டது. மேலும் ஜோதிகா நடிப்பது உறுதி செய்யப்பட்டது, இதன் மூலம் அவர் 12 வருட இடைவெளிக்குப் பிறகு அதாவது *சீதா கல்யாணம்* (2009) படத்துக்குப் பிறகு மலையாளத் திரைப்படத்துறைக்கு மீண்டும் வந்தார். தான் எழுதாத திரைக்கதையை படமாக்குவது இதுவே முதல் முறை என்று இயக்குநர் ஜியோ கூறினார். ஆனால் கதையைக் கேட்டவுடன், அவருக்கு அது அவருக்குப் பிடித்திருந்தது. பின்னர் மம்மோட்டியை முக்கியக் கதாபாத்திரத்தில் நடிக்க வேண்டி அணுகினார். மனைவி பாத்திரத்தில் ஒரு முன்னணி நடிகையை நடிக்கவைக்கலாம் என்று விரும்பியபோது, ஜோதிகாவை நடிக்க வைக்க மம்முட்டி பரிந்துரைத்தார். ஜோதிகாவுக்கு மலையாள நடிகை ஜோமோல் பின்னணி குரல் கொடுத்தார். எழுத்தாக்கக் குழுவில் ஆதர்ஷ் சுகுமாரன், பால்சன் ஸ்கரியா ஆகியோர் இடம்பெற்றனர். ஒளிப்பதிவை சாலு கே. தாமசும், படத்தொகுப்பை ஃபிரான்சிஸ் லூயிசும், இசையமைப்பாளராக மேத்யூஸ் புலிக்கனும் பணியாற்றினர். இந்த பெரும்பாலான தொழில்நுட்ப வல்லுநர்கள் ஜியோவின் *தி கிரேட் இந்தியன் கிச்சன்* (2021) படத்தில் பணிற்றியவர்களே ஆவர்.
# காதல் – தி கோர்

## தயாரிப்பு

### படப்பிடிப்பு

2022 அக்டோபர் 20 அன்று கொச்சியில் வழக்கமான பூசையுடன் படப்பிடிப்பபுத் தொடங்கியது. ஜோதிகா அக்டோபர் 27 அன்று படப்பிடிப்பில் இணைந்தார். மம்முட்டி தான் நடிக்கவேண்டிய காட்சிகளை நடித்து நவம்பர் 18 அன்று முடித்தார், ஜோதிகா சம்பந்தப்பட்ட காட்சிகளின் படப்பிடிப்பு நவம்பர் 20 அன்று நிறைவடைந்தது. 34 நாட்கள் நடந்த படப்பிடிப்பு 2022 நவம்பர் 22 அன்று முடிவடைந்தது .
# காதல் – தி கோர்

## தயாரிப்பு

### தயாரிப்பிற்குப் பிந்தைய பணி

2023 சனவரி பிற்பகுதியில் தயாரிப்புக்குப் பிந்தைய பணிகள் தொடங்கப்பட்டன. 2023 மார்ச்சில், கே. எஸ். சித்ரா மேத்யூஸ் புலிக்கன் இசையமைப்பில் பாடலைப் பாடி பதிவு செய்தார்.
# காதல் – தி கோர்

## வெளியீடும் வரவேற்பும்

*காதல் – தி கோர்* 23 நவம்பர் 2023 அன்று வெளியானது  
*கதல் - தி கோர்* பெரும்பாலும் விமர்சகர்களிடமிருந்து நேர்மறையான விமர்சனங்களைப் பெற்றது.
# பாதேஷ்வர்

**பதேஷ்வர்** (*Bateshwar*), வட இந்தியாவில் உள்ள உத்தரப்பிரதேசம் மாநிலத்தின் ஆக்ரா மாவட்டத்தில் அமைந்த கிராமம் ஆகும். இக்கிராமம் சமணம் மற்றும் 101 சிவன் லிங்கக் கோயில்கள் கொண்டது. யமுனை ஆற்றின் கரையில் அமைந்த பதேஷ்வர் கிராமம், ஆக்ரா மற்றும் இட்டாவா நகரங்களுக்கு நடுவில் அமைந்துள்ளது. இது ஆக்ராவிற்கு தென்கிழக்கே 79.5 கிலோ மீட்டர் தொலைவிலும்; இட்டாவாவிற்கு வடமேற்கே 67.4 கிலோ மீட்டர் தொலைவிலும் உள்ளது. பதேஷ்வர் கிராமத்தில் ஒரு தொடருந்து நிலையம் உள்ளது.
# பாதேஷ்வர்

## இந்து & சமண ஆன்மீகத் தலங்கள்

சிற்பம், பதேஷ்வர் சமணக் கோயில்]]
பதேஷ்வர் கிராமம், சமண சமயத்தின் 22வது தீர்த்தங்கரர் நேமிநாதர் பிறந்த தலம் ஆகும். இக்கிராமத்தில் 101 சிவபெருமானுக்கு அர்ப்பணிக்கப்பட்ட 101 சிவ லிங்கக் கோயில் உள்ளது. அடல் பிகாரி வாச்பாய் பிறந்த இக்கிராமத்தை ஆன்மீகச் சுற்றுலாத் தலமாக மாற்ற உ பி அரசு ரூபாய் 100 கோடி மதிப்பிலான திட்டங்களை தொடங்கியுள்ளது. அதில் முதற்கட்டமாக ஹெலிகாப்டர்கள் இறங்க *ஹெலிபேட்* அமைக்கப்படுகிறது. ஆக்ரா மற்றும் மதுராவுக்கான ஹெலிபோர்ட் சேவைகளை மேம்படுத்த இந்த திட்டம் உதவும்.
# பாதேஷ்வர்

## போக்குவரத்து

பதேஷ்வர் கிராமத்தில் ஒரு சிறிய தொடருந்து நிலையம் உள்ளது. இது ஆக்ரா, இட்டாவா, காசீப்பூர், மைன்புரி நகரங்களுடன் இணைக்கிறது.
# பாதேஷ்வர்

## குறிப்பிடத் தக்கவர்கள்

முன்னாள் இந்தியப் பிரதமர் அடல் பிகாரி வாச்பாய் பதேஷ்வர் கிராமத்தில் பிறந்தவர்.
# பாதேஷ்வர்

## இதனையும் காண்க

- பூதேஷ்வர் இந்துக் கோயில்கள்
# அலையார் சட்டமன்றத் தொகுதி

**அலையார் சட்டமன்றத் தொகுதி** (*Alair Assembly constituency*) என்பது இந்தியாவின் தெலங்காணா சட்டப் பேரவையின் ஒரு தொகுதியாகும். இது யதாத்ரி புவனகிரி மாவட்டத்தில் உள்ள 12 தொகுதிகளில் ஒன்றாகும். இது போங்கிர் மக்களவைத் தொகுதியின் ஒரு பகுதியாகும்.  
இந்தியத் தேசிய காங்கிரசின் பீர்லா இளையா தற்போது தொகுதியின் சட்டமன்ற உறுப்பினர் ஆவார்.
# அலையார் சட்டமன்றத் தொகுதி

## மண்டலங்கள்

இச்சட்டமன்றத் தொகுதி தற்போது பின்வரும் மண்டலங்களைக் கொண்டுள்ளது:
# அலையார் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1952 | அருட்ல கமலா தேவி | மக்கள் சனநாயக முன்னணி |  |
| 1957 |  |  |  |
| 1962 | இந்திய பொதுவுடமைக் கட்சி |  |  |
| 1967 | அன்ரெட்டி புன்னா ரெட்டி | இந்திய தேசிய காங்கிரசு |  |
| 1972 |  |  |  |
| 1978 | சல்லூரி போச்சையா |  |  |
| 1983 | மோத்குபள்ளி நரசிம்முலு | தெலுங்கு தேசம் கட்சி |  |
| 1985 |  |  |  |
| 1989 | சுயேச்சை |  |  |
| 1994 | தெலுங்கு தேசம் கட்சி |  |  |
| 1999 | இந்திய தேசிய காங்கிரசு |  |  |
| 2004 | முனைவர் குடுதுல நாகேசு | பாரத் இராட்டிர சமிதி |  |
| 2008 |  |  |  |
| 2009 | புடிடா பிக்ஷமையா கவுட் | இந்திய தேசிய காங்கிரசு |  |
| 2014 | கொங்கிடி சுனிதா | பாரத் இராட்டிர சமிதி |  |
| 2018 |  |  |  |
| 2023 | பீர்லா இளையா | இந்திய தேசிய காங்கிரசு | } |
# அலையார் சட்டமன்றத் தொகுதி

## மேலும் பார்க்கவும்

- தெலங்காணா சட்டப் பேரவையின் தொகுதிகளின் பட்டியல்
# பத்மப்பிரியா

**பத்மப்ரியா** (*Padmapriya*, பிறப்பு **பத்மலோச்சனி** ; இறப்பு 16 நவம்பர் 1997) என்பவர் கன்னடம், தமிழ், மலையாளம், தெலுங்குப் படங்களில் பணியாற்றிய ஒரு இந்திய நடிகை ஆவார். தெலுங்கில் இவரது முதல் படம் *அடபில்லலா தன்றி* (1974). கன்னடத்தில், இவர் *பங்காரத குடி* (1976) மூலம் அறிமுகமானார். இவர் 1970 களின் பிற்பகுதியில் பிரபலமான நடிகையாக இருந்தார். ஒரே ஆண்டில் (1978) - *ஆபரேஷன் டயமண்ட் ராக்கெட்*, *தாய்க்கே தக்க மகா, சங்கர் குரு* ஆகிய மூன்று கன்னட வெற்றித் திரைப்படங்களில் புகழ்பெற்ற ராஜ்குமாருக்கு ஜோடியாக நடித்த பெருமை இவருக்கு உண்டு. இவர் நகைச்சுவைப் படமான *நாரத விஜயா* மற்றும் புதினத்தை அடிப்படையாகக் கொண்ட *படாத ஹூ* ஆகியவற்றில் அனந்த் நாக் ஜோடியாக நடித்தார். அந்த இரண்டு படங்களும் மிகுந்த வெற்றியைப் பெற்றன. இவர் கன்னட நடிகர் விஷ்ணுவர்தனுடன் நான்கைந்து படங்களில் நடித்தார். ஸ்ரீநாத், அசோக், லோகேஷ் ஆகிய கன்னட நடிகர்களுடனும் நடித்தார்.  
1974 மற்றும் 1981 க்கு இடையில் முன்னணி கதாநாயகியாக தமிழ்த் திரைப்படங்களில் வெற்றிகரமான நாயகியாக வலம் வந்த இவர், வாழ்துங்கள், *வைர நெஞ்சம், மோகனப் புன்னகை, வாழ்ந்து காட்டுகிறேன், குப்பத்து ராஜா, ஆயிரம் ஜென்மங்கள், மதுரையை மீட்ட சுந்தரபாண்டியன்* ஆகிய குறிப்பிடத்தக்க தமிழ்த் திரைப்படங்களில் நடித்தார். *வைர நெஞ்சம்* மற்றும் *மோகனப் புன்னகை* ஆகிய படங்களில் சிவாஜி கணேசனுக்கு ஜோடியாக நடித்தார். எம்.ஜி. ராமச்சந்திரனுக்கு ஜோடியாக *மதுரையை மீட்ட சுந்தரபாண்டியனில்* இளவரசி வேடத்தில் நடித்தார். முதன்மையாக தென்னிந்தியத் திரைப்படங்களில் நடித்த இவர் கிட்டத்தட்ட 80 திரைப்படங்களில் நடித்துள்ளார்.
# பத்மப்பிரியா

## தனிப்பட்ட வாழ்க்கை

பத்மப்ரியா தென்னகத்தின் ஹேம மாலினியாக கருதப்பட்டார். பத்மப்ரியா கர்நாடகத்தில் பிறந்தவர். 1983 இல், இவர் சீனிவாசனை மணந்தார். இந்த இணையருக்கு வசுமதி என்ற மகள் உள்ளார். திருமணமான ஒரு ஆண்டுக்குப் பிறகு, தம்பதியினர் விவாகரத்து கோரி மனு தாக்கல் செய்தனர். இந்த வழக்கு நீண்ட காலம் இழுத்துச் சென்றது. விவாகரத்துக்குப் பிறகு, பத்மப்ரியா தனது பெற்றோருடன் 13 ஆண்டுகள் தி. நகரில் வாழ்ந்தார்.
# பத்மப்பிரியா

## இறப்பு

பத்மப்ரியா 16 நவம்பர் 1997 அன்று இதய நோய் மற்றும் சிறுநீரக செயலிழப்பால் இறந்தார். இவரது மரணத்திற்குப் பிறகு, மகள் வசுமதி திரையுலகில் நுழைய முயன்று அதில் தோல்வியுற்றார். பின்னர் இங்கிலாந்தில் குடியேறினார்.
# பத்மப்பிரியா

## பகுதி படத்தொகுப்பு

பத்மப்ரியா நான்கு தென்னிந்திய மொழிகளிலும் சரளமாகத் தன் சொந்தக் குரலிலேயே பேசி நடித்துள்ளார். தமிழில் இவர் கடைசியாக நடித்த படம் *தொட்டா சிணுங்கி.* அதில் இவர் அம்மா வேடத்தில் நடித்திருந்தார். திருமணத்திற்குப் பிறகு இவர் மிகக் குறைவான படங்களிலேயே நடித்தார்.
# பத்மப்பிரியா

## பகுதி படத்தொகுப்பு

### தமிழ்

| 1975 | *கரோட்டி கண்ணன்* | கமலா | தமிழ் அறிமுகம் |  |
| --- | --- | --- | --- | --- |
| 1975 | *தியாக உள்ளம்* | கீதா |  |  |
| 1975 | *வைர நெஞ்சம்* | கீதா |  |  |
| 1975 | *உறவு சொல்ல ஒருவன்* | இந்திரா |  |  |
| 1975 | *அணையா விளக்கு* | ஆனந்தி |  |  |
| 1975 | *வாழ்ந்து காட்டுகிறேன்* | பங்கஜம் |  |  |
| 1975 | *எங்களுக்கும் காதல் வரும்* |  |  |  |
| 1976 | *உண்மையே உன் விலையென்ன* | ரமா |  |  |
| 1977 | *சொர்க்கம் நரகம்* | ராதா |  |  |
| 1977 | *பெருமைக்குரியவள்* | சாந்தி |  |  |
| 1977 | *தேவியின் திருமணம்* |  |  |  |
| 1977 | *அன்று சிந்திய ரத்தம்* | ரோகினி |  |  |
| 1978 | *வாழ்த்துங்கள்* |  |  |  |
| 1978 | *மதுரையை மீட்ட சுந்தரபாண்டியன்* | இளவரசி பாமினி |  |  |
| 1978 | *குங்குமம் கதை சொல்கிறது* |  |  |  |
| 1978 | *ஆயிரம் ஜென்மங்கள்* | ராதா |  |  |
| 1978 | *வருவான் வடிவேலன்* |  |  |  |
| 1978 | *அக்னி பிரவேசம்* |  |  |  |
| 1979 | *சிரி சிரி மாமா* |  |  |  |
| 1979 | *குப்பத்து ராஜா* | கஸ்தூரி |  |  |
| 1980 | *நீரோட்டம்* | கண்மணி |  |  |
| 1981 | *மோகனப் புன்னகை* | பாமா |  |  |
| 1984 | *இதயம் தேடும் உதயம்* |  |  |  |
| 1990 | *புது வாரிசு* | பார்வதி |  |  |
| 1991 | *நல்லதை நாடு கேட்கும்* | மாலா |  |  |
| 1994 | *காதலன்* | பிரபுவின் அம்மா |  |  |
| 1995 | *காந்தி பிறந்த மண்* | பத்மா |  |  |
| 1995 | *தொட்டாச்சிணுங்கி* | லட்சுமி | தமிழில் கடைசிப் படம் | } |
# ராகேஷ்தர் திரிபாதி

**ராகேஷ் தர் திரிபாதி** (Rakesh Dhar Tripathi), பகுஜன் சமாஜ் கட்சி சார்பில் உத்தரப் பிரதேச சட்டப் பேரவை உறுப்பினராகவும், மாயாவதி அமைச்சரவையில் உயர் கல்வித் துறை அமைச்சராகவும் 2007 முதல் 2012 முடிய பதவி வகித்தவர். இவர் முக்திகஞ்ச் சட்டமன்றத் தொகுதியிலிருந்து சட்டப் பேரவைக்கு தேர்ந்தெடுக்கப்பட்டார்.  
2013ம் ஆண்டில் இவர் மீது வருமானத்திற்கு அதிகமாக சொத்துக் குவித்ததாக வழக்கு தொடரப்பட்டது. பிரயாக்ராஜில் உள்ள மக்கள் பிரதிநிதிகளுக்கான சிறப்பு நீதிமன்றம், ராகேஷ் தர் திரிபாதி மீதான சொத்துக் குவிப்பு விசாரித்து வந்தது. இந்நிலையில் 22 டிசம்பர் 2023 அன்று தீர்ப்பு வழங்கப்பட்டது. தீர்ப்பில் ராகேஷ்தர் திரிபாதி குற்றவாளி என அறிவிக்கப்பட்டு, மூன்று ஆண்டுகள் சிறைத் தண்டனையும்; ரூபாய் 10 இலட்சம் அபராதமும் விதிக்கப்பட்டது. இதனிடையே இவருக்கு 22 டிசம்பர் 2023 அன்று அலகாபாத் உயர் நீதிமன்றம் இவருக்கு ஜாமீன் வழங்கியது.
# ராகேஷ்தர் திரிபாதி

## இதனையும் காண்க

- தகுதி நீக்கம் செய்யப்பட்ட மக்கள் பிரதிநிதிகள் பட்டியல் (இந்தியா)
- மக்கள் பிரதிநிதித்துவ சட்டம் 1951
# விழப்பள்ளம் செங்கழனி மாரியம்மன் கோயில்

**விழப்பள்ளம் செங்கழனி மாரியம்மன் கோயில்** என்பது தமிழ்நாட்டில் கடலூர் மாவட்டம், குறிஞ்சிப்பாடிக்கு அருகில் விழப்பள்ளம் என்னும் ஊரில் அமைந்துள்ள ஒரு அம்மன் கோயிலாகும்.
# விழப்பள்ளம் செங்கழனி மாரியம்மன் கோயில்

## செவிவழிக் கதை

ஒரு காலத்தில் தன் மகனை அம்மை நோயில் இருந்து காத்த இந்த அம்மனுக்கு நேர்த்திக் கடன் செலுத்த முடிவு செய்தார். அதன்படி சின்ன சின்ன சூலாயுதங்களை செய்து அதை வைகாசி விசாகத்தன்று தன் உடல் முழுவதும் குத்தி அம்மனுக்கு நேர்த்திக் கடன் செலுத்தினார் எனப்படுகிறது. அதுவே இக்கோயிலில் நடந்த சொடர் உற்சவம் என்று கூறப்படுகிறது. அதன் பிறகே பல கோயில்களில் சொடல் உற்சவம் பரவியது என்ற கருத்து உள்ளது.
# வினோத் மெக்ரா

**வினோத் மெக்ரா** (*Vinod Mehra*) (13 பிப்ரவரி 1945 - 30 அக்டோபர் 1990) பாலிவுட் திரைப்படங்களில் தோன்றிய இந்திய நடிகர் ஆவார். 1950 களின் நடுப்பகுதியில் குழந்தை நடிகராக தனது நடிப்பு வாழ்க்கையைத் தொடங்கினார். பின்னர், இவர் 1970 களில் இருந்து 1990 இல் தனது 45 வயதில் தான் இறக்கும் வரை 100 க்கும் மேற்பட்ட படங்களில் நடித்துள்ளார். இவர் *குருதேவ்* என்ற திரைப்படத்தின் தயாரிப்பாளராகவும் இயக்குநராகவும் இருந்தார். இது இவர் இறந்து 3 ஆண்டுகளுக்குப் பிறகு வெளியானது
# வினோத் மெக்ரா

## தொழில்

மெக்ரா தனது பத்து வயதில் 1955 ஆம் ஆண்டு *அடல்-இ-ஜஹாங்கீர்* என்ற திரைப்படத்தில் குழந்தை நடிகராக அறிமுகமானார். தொடர்ந்து *ராகினி* (1958) மற்றும் *பேவகூஃப்* (1960) போன்ற படங்களில் சிறு வேடங்களில் நடித்தார். கிஷோர் குமார் நடித்த இந்தப் படத்தில் சிறுவயது கிஷோர் குமாராக நடித்தார்.  
பின்னர் தனது திரைப்பட வாழ்க்கையை 1971 இல் தனுஜாவுடன் இணைந்து *ஏக் தி ரீட்டா* என்ற படத்தில் தொடங்கினார். இது *எ கேர்ள் கால்டு ரீட்டா* என்ற ஆங்கில நாடகத்தை அடிப்படையாகக் கொண்டது. 1965 ஆம் ஆண்டு *யுனைடெட் ப்ரொட்யூசர்ஸ்* மற்றும் *பிலிம்ஃபேர்* மூலம் ஏற்பாடு செய்யப்பட்ட அகில இந்திய திறமைப் போட்டியின் பத்தாயிரத்திற்கும் மேற்பட்ட போட்டியாளர்களால் இறுதிப் போட்டியாளர்களில் இவரும் ஒருவர். இவர் போட்டியில் ராஜேஷ் கண்ணாவிடம் தோற்று, போட்டியின் இரண்டாவதாக வந்தார். இவர், *கோல்ட்ஃபீல்ட் மெர்கன்டைல்* நிறுவனத்தில் நிர்வாகியாக இருந்தார்.  
யோகீதா பாலி அறிமுகமான *பர்தே கே பீச்சே* திரைப்படத்தில் அவருக்கு இணையாக நடித்தார். அதைத் தொடர்ந்து *எலான்* (ரேகாவுடன்), *அமர் பிரேம்* (1971) மற்றும் *லால் பத்தர்* ஆகியவற்றில் தோன்றினார். சக்தி சமந்தாவின் இயக்கத்தில் மௌசமி சட்டர்ஜியுடன் சேர்ந்து நடித்த *அனுராக்* (1973) திரைப்படம் இவரை ஒரு நடிகராக நிலைநிறுத்தியது. இவர் இரண்டு தசாப்தங்களாக நீடித்த ஒரு வாழ்க்கையில் 100 க்கும் மேற்பட்ட படங்களில் தோன்றினார். இவர் பெரும்பாலும் இரண்டாம் நாயகன் , சகோதரர், நண்பர், மாமா, தந்தை மற்றும் காவல் அதிகாரி போன்ற வலுவான துணை வேடங்களில் நடித்தார். சுனில் தத், தர்மேந்திரா, சஞ்சீவ் குமார், ராஜேஷ் கன்னா மற்றும் அமிதாப் பச்சன் போன்ற அனைத்து முன்னணி நடிகர்களுடனும் பணியாற்றினார். ரேகா, மௌசமி சட்டர்ஜீ, யோகீதா பாலி, சபனா ஆசுமி மற்றும் பிந்தியா கோஸ்வாமி ஆகியோருடன் இணைந்து இவர் அடிக்கடி நடித்தார்.
# வினோத் மெக்ரா

## சொந்த வாழ்க்கை

வினோத் மெக்ரா 1945 ஆம் ஆண்டு அமிர்தசரசில் ஒரு பஞ்சாபியான பரமேசுவர்தாசு மெக்ரா மற்றும் கமலா ஆகியோருக்கு மகனாகப் பிறந்தார். இவரது தந்தைக்கு மும்பையில் வணிகம் செய்ய ஆர்வம் இருந்ததால், சுதந்திரத்திற்குப் பிறகு குடும்பம் அமிர்தசரசில் இருந்து மும்பைக்கு வந்தார். இவருக்கு சாரதா என்ற மூத்த சகோதரி இருந்தார். வினோத் மெக்ரா சாண்டாகுருசு தூய இருதய ஆண்கள் உயர்நிலைப் பள்ளியில் தனது பள்ளிப் படிப்பை முடித்தார். பின்னர் மும்பை புனித சேவியர் கல்லூரியில் இளங்கலைப் பட்டம் பெற்றார்.
# வினோத் மெக்ரா

## சொந்த வாழ்க்கை

### திருமணம்

வினோத் மெக்ரா 70களின் மத்தியில் நடிகை ரேகாவுடன் நெருக்கமாக இருந்தார். உண்மையில், அவர்கள் திருமணம் செய்துகொண்டதாக பரவலாக நம்பப்பட்டது. ஆனால் 2004 ஆம் ஆண்டு சிமி கரேவால் ஒரு தொலைக்காட்சி நேர்காணலில், ரேகா அவரை திருமணம் செய்து கொள்ளவில்லை என்று மறுத்தார். பின்னர் மீனா பரோகா என்பவருடன் இவரது முதல் திருமணம் நடந்தது. திருமணம் முடிந்த சிறிது நேரத்தில் வினோத்துக்கு மாரடைப்பு ஏற்பட்டதால் திருமணம் நடக்கவில்லை என கூறப்படுகிறது. இவர் குணமடைந்த பிறகு, பிந்தியா கோஸ்வாமி என்பவருடன் உறவில் இருந்தார். இதனால் இவரது மனைவி மீனா விவாகரத்து பெற்றார். பிந்தியாவுடனான மெக்ராவின் உறவும் விரைவில் முடிவடைந்தது. மேலும் பிந்தியா இயக்குநர் ஜேபி தத்தாவை திருமணம் செய்து கொளண்டார். 1988 இல், மெக்ரா கென்யாவைச் சேர்ந்த போக்குவரத்துத் தொழிலதிபரின் மகள் கிரண் என்பவரை மணந்தார். தம்பதியருக்கு இரண்டு இரண்டு குழந்தைகள் பிறந்தனர். இரண்டு ஆண்டுகளுக்குப் பிறகு வினோத் மெக்ரா 30 அக்டோபர் 1990 அன்று தனது 45 வயதில் மாரடைப்பால் இறந்தார்.  
மெக்ராவின் மரணத்திற்குப் பிறகு, இவரது விதவை தனது பெற்றோர் மற்றும் சகோதரியுடன் வாழ, கென்யாவுக்குச் சென்றார். குழந்தைகள் மொம்பாசாவில் வளர்க்கப்பட்டு உயர் கல்விக்காக ஐக்கிய இராச்சியம் சென்றனர். இருவரும் இறுதியில் பாலிவுட் திரையுலகில் நுழைந்தனர்.
# பினாத் பீபி பள்ளிவாசல்

**பினாத் பீபி பள்ளிவாசல்** (*Binat Bibi Mosque*) என்பது 1454 இல் மர்கமத்தின் மகளான பக்த் பினாத் என்பவரால் கட்டப்பட்ட டாக்காவில் எஞ்சியிருக்கும் ஆரம்பகால பள்ளிவாசலாகும். இது வங்காள சுல்தான் நசிருதீன் மக்மூத் சாவின் (1435-1459) ஆட்சியின் போது கட்டப்பட்டது. நரிந்தா பகுதியில் உள்ள கயாத் பெபாரி பாலத்திற்கு அருகில் இந்த பள்ளிவாசல் அமைந்துள்ளது.
# உலர் கண்

**உலர் கண்** (Dry Eye), கண்களுக்கு போதுமான கண்ணீர் இல்லாதபோதும், வழக்கத்திற்கு மாறாக கண்ணீர் அதிகமாக ஆவியடைந்தாலும் கண் எரிச்சலடையும் நிலை உண்டாவதால் ஏற்படுகிறது. இது போன்ற நேரங்களில் கண்கள் வறண்ட நிலையிலும், சிவப்பு நிறத்திலும் இருக்கும்.
# உலர் கண்

## காரணங்கள்

கண்ணீர் உற்பத்தியை பாதிக்கும் எந்த ஒரு காரணியாலும் உலர் கண் தோன்றலாம். இவை உண்டாவதற்கான பொதுவான காரணிகள்:
- வயதாவதால் உடலில் ஏற்படும் மாற்றங்கள்
- ஹார்மோன் அளவுகளில் ஏற்படும் மாற்றங்கள்
- அதிக சூரிய ஒளி, அதிக காற்று அல்லது வறண்ட வானிலை
- காண்டாக்ட் லென்ஸ்
- கண்களில் காயம்
- பிற கண் நோய்கள்
- ஸ்டிராய்டு மருந்துகளைத் தவறான அளவுகளில் எடுத்துக் கொள்ளுதல்
- முடக்கு வாதம் போன்ற ஒட்டுமொத்த உடலையும் பாதிக்கும் நோய்கள்